Съдържание

# Преобразуване на текст в таблица

Преобразува избрания текст в таблица или избраната таблица в текст.

За достъп до тази команда...

Изберете Таблица - Преобразуване - От текст в таблица

Наличните настройки в този диалог зависят от типа преобразуване.

## Разделяне на текста на

Разделителят, например табулатор, бележи границите на колоните в избрания текст. Всеки абзац от селекцията се преобразува в ред на таблицата. Също така, когато преобразувате таблица в текст, колоните се отделят с избрания от вас знак, а всеки ред се преобразува в отделен абзац.

### Табулатори

Преобразува текста в таблица, разделяйки колоните с табулатори.

### Точка и запетая

Преобразува текста в таблица, разделяйки колоните с точки и запетаи (;).

### Абзац

Преобразува текста в таблица, разделяйки колоните със знак за нов абзац.

### Друго:

Преобразува текста в таблица, разделяйки колоните със знака, който сте въвели в полето.

### Текстово поле

Въведете знака, който искате да се използва за отделяне на колони.

### Еднаква ширина за всички колони

Създава еднакво широки колони независимо от позицията на маркера на колона.

## Автоформат

Отваря диалога Автоформат, където можете да изберете готово оформление за таблицата.

## Настройки

### Заглавие

Форматира първия ред на новата таблица като заглавие.

### Повтаряне на заглавието

Повтаря заглавната част на таблицата на всяка страница, съдържаща част от нея.

### Първите ... реда

Повтаря първите n реда като заглавие.

### Таблицата да не се разделя

Таблицата няма да се разделя между отделни страници.

### Кант

Добавя кант около таблицата и клетките й.